Il-Kummissjoni Ewropea - Skeda informattiva Fond Fiduċjarju ta' Emerġenza tal-Unjoni Ewropea għall-Afrika Valletta, it-12ta' novembru 2015 Il-Kummissjoni Ewropea nediet "Fond Fiduċjarju ta' Emerġenza għall-istabbiltà u li jindirizza l- għeruq ta' dak li jikkawża l-migrazzjoni irregolari u l-ispostament tal-persuni fl-Afrika" li jikkonsisti f'EUR 1.8 biljun mill-baġit tal-UE u mill-Fond Ewropew għall-Iżvilupp (il-FEŻ), li għandhom jiġu kkumplimentati mill-Istati Membri tal-UE u donaturi oħra. Sa issa, il-kontribuzzjonijiet tal-Istati Membri jammontaw għal madwar EUR 81,3 miljun u l-UE tistenna li jkun hemm aktar kontribuzzjonijiet. X'inhu Fond Fiduċjarju? Fond Fiduċjarju huwa mekkaniżmu innovattiv li skont ir-Regolament Finanzjarju tal-UE użat fil- qasam tal-kooperazzjoni għall-iżvilupp biex jinġabru flimkien riżorsi kbar minn donaturi differenti sabiex tkun permessa reazzjoni mħaffa, komuni, kumplimentarja u flessibbli għad-dimensjonijiet differenti ta' sitwazzjoni ta' emerġenza. Min jibbenefika mill-Fond Fiduċjarju? Mill-Fond Fiduċjarju se jibbenefikaw firxa wiesgħa ta' pajjiżi madwar l-Afrika li minnhom jgħaddu r- rotot migratorji Afrikani ewlenin lejn l-Ewropa. Dawn il-pajjiżi huma fost l-aktar fraġli u dawk li l- aktar intlaqtu mill-migrazzjoni. L-akbar benefiċjarji mill-assistenza finanzjarja tal-UE se jkunu dawn l-pajjiżi. Il-pajjiżi u r-reġjuni huma: Ir-reġjun tas-Saħel u ż-żona tal-Lag Ċhad: Il-Burkina Faso, il-Kamerun, iċ-Ċhad, il-Gambja, il-Mali, il-Mauritania, in-Niġer, in-Niġerja u s-Senegal. Il-Qarn tal-Afrika: il-Djibouti, l-Eritrea, l-Etjopja, il-Kenja,is-Somalja, is-Sudan t'Isfel, is- Sudan, it-Tanzanija u l-Uganda. It-Tramuntana tal-Afrika: il-Marokk, l-Alġerija, it-Tuneżija, il-Libja u l-Eġittu. Il-pajjiżi ġirien tal-pajjiżi eliġibbli jistgħu jibbenefikaw skont il-każ, minn proġetti tal-Fond Fiduċjarju b'dimensjoni reġjonali sabiex jittrattaw il-flussi migratorji reġjonali u sfidi transfruntieri relatati. X'inhu l-għan tal-Fond Fiduċjarju? Il-Fond Fiduċjarju għandu l-għan li jkattar l-istabbiltà fir-reġjuni u li jikkontribwixxi għal ġestjoni aħjar tal-migrazzjoni. B'mod aktar speċifiku, għandu l-għan li jittratta l-għeruq ta' dak li jikkawża d- destabbilizzazzjoni, l-ispostament imġiegħel u l-migrazzjoni irregolari, billi jippromwovi opportunitajiet ekonomiċi u ndaqs, sigurtà u żvilupp. Huwa strument importanti għall- implimentazzjoni tal-pjan ta' Azzjoni adottat fis-Summit tal-Belt Valletta. L-appoġġ kif jista' jgħin biex jittratta l-migrazzjoni irregolari u r-refuġjati? L-Aġenda Ewropea dwar il-Migrazzjoni timmira għall-prevenzjoni ta' aktar telf ta' ħajjiet fil-baħar, u għat-tisħiħ tal-kooperazzjoni komprensiva ma' pajjiżi ewlenin ta' tranżitu u ta' oriġini. Għandha wkoll l-għan li tittratta l-għeruq ta' dak li jikkawża l-migrazzjoni irregolari u l-ispostament imġiegħel f'pajjiżi ta' oriġini u ta' tranżitu, b'mod partikolari billi ssaħħaħ l-istat tad-dritt, toħloq opportunitajiet ekonomiċi u ta' edukazzjoni, u tiżviluppa governanza aħjar, u r-ritorn, ir-riammissjoni u r- riintegrazzjoni effettivi u sostenibbli ta' migranti irregolari li ma jikkwalifikawx għall-protezzjoni. Dan jirrikjedi impenn serju fir-rigward tal-appoġġ għall-iżvilupp tal-kapaċitajiet ta' pajjiżi terzi fil-qasam tal-migrazzjoni u tal-ġestjoni tal-fruntieri, kif ukoll għall-istabbilizzazzjoni u l-iżvilupp ta' dawn ir- reġjuni tal-Afrika. Liema tip ta' proġetti jistgħu jiġu ffinanzjati mill-Fond Fiduċjarju? Li jistabbilixxu programmi ekonomiċi li joħolqu opportunitajiet ta' xogħol, speċjalment għaż-żgħażagħ u għan-nisa, b'attenzjoni partikolari fuq it-taħriġ vokazzjonali u fuq il-ħolqien ta' intrapriżi mikro u żgħar. L-azzjonijiet jistgħu jikkontribwixxxu b'mod partikolari għall- appoġġ tar-riintegrazzjoni ta' dawk li jirritornaw fil-komunitajiet tagħhom. Il-proġetti li jappoġġaw servizzi bażiċi għall-popolazzjonijiet lokali bħas-sigurtà tal-ikel u tan-nutrizzjoni, is-saħħa, l-edukazzjoni u l-protezzjoni soċjali, kif ukoll is-sostenibbiltà ambjentali. Proġetti li jtejbu l-ġestjoni tal-migrazzjoni, fosthom it-trażżin u l-prevenzjoni tal-migrazzjoni irregolari, ir-ritorn u r-riammissjoni effettivi, il-protezzjoni internazzjonali u l-ażil, il- migrazzjoni u l-mobbiltà legali, u t-titjib tas-sinerġiji bejn il-migrazzjoni u l-iżvilupp. Li jappoġġaw it-titjib fil-governanza kumplessiva, b'mod partikolari billi jippromwovu l- prevenzjoni tal-kunflitti u l-eżekuzzjoni tal-istat tad-dritt bis-saħħa tal-iżvilupp tal- kapaċitajiet b'risq is-sigurtà u l-iżvilupp kif ukoll l-eżekuzzjoni tal-liġi, fosthom il-ġestjoni tal- fruntieri u l-aspetti relatati mal-migrazzjoni. L-azzjonijiet jistgħu jikkontribwixxu wkoll għall- ġlieda kontra r-radikalizzazzjoni u l-estremiżmu u għall-prevenzjoni tagħhom. Il-governanza tal-Fond Fiduċjarju kif inhi organizzata biex tiffaċilita l-parteċipazzjoni? Il-Fond Fiduċjarju se jibbenefika minn metodu innovattiv ta' teħid tad-deċiżjonijiet. L-istrateġija globali tiegħu hija stabbilita mill-Bord Strateġiku tiegħu, ippresedut mill-Kummissjoni Ewropea u magħmul minn rappreżentanti tal-Istati Membri tal-UE u donaturi oħra li jikkontribwixxu. Il-Kumitat Operattiv tiegħu, msawwar minn rappreżentanti tal-Kummissjoni Ewropea u minn Stati Membri li jikkontribwixxu, imbagħad jagħżel il-proġetti adattati. Il-pajjiżi sħab u l-organizzazzjonijiet reġjonali rilevanti tagħhom se jkunu mistiedna jipparteċipaw fiż-żewġ livelli tal-governanza tal-Fond Fiduċjarju. Wieħed mill-prinċipji tal-Fond Fiduċjarju huwa li jidħol fi djalogu politiku mas-sħab Afrikani sabiex jitfasslu intervenzjonijiet strateġiċi u effiċjenti. L- awtoritajiet nazzjonali u lokali se jiġu għaldaqstant ikkonsultati minn qabel, permezz tal-prijoritajiet u tal-proġetti li jitressqu quddiem il-Bord Strateġiku u quddiem il-Kumitat Operattiv, sabiex tiġi ggarantita l-appartenenza lokali. Is-sħab kollha se jkunu wkoll assoċjati kif dovut mal-proċess tal- identifikazzjoni, tal-formulazzjoni u tal-implimentazzjoni, u jistgħu jesprimu l-fehmiet tagħhom fil- Bord u fil-Kumitat Operattiv. Il-flus tal-Fond Fiduċjarju minn fejn ġejjin u dan kif jikkumplimenta finanzjamenti oħra tal- UE? Il-Fond Fiduċjarju jiġbor flimkien flus minn strumenti finanzjarji differenti tal-Kummissjoni Ewropea li jaqgħu taħt il-baġit tal-UE, fosthom riżorsi ġodda konsiderevoli. Finanzjamenti ġodda mir-riżerva tal-11-il Fond Ewropew għall-Iżvilupp (il-FEŻ), ikkumplimentati mill-integrazzjoni ta' xi fondi mill- Programmi Indikattivi Reġjonali għall-Afrika tal-Punent, Ċentrali u tal-Lvant, flimkien ma' kontribuzzjonijiet mill-Programmi Indikattivi Nazzjonali għall-Qarn tal-Afrika. Ittieħdu aktar finanzjamenti minn strumenti finanzjarji oħra bħall-Istrument ta' Kooperazzjoni għall-iżvilupp (l- iSKŻ) u l-Istrument Ewropew tal-Viċinat (l-iSEV) biex ikunu indirizzati l-kriżijiet fir-reġjuni kkonċernati. L-istrumenti ġestiti mill-Kummissjoni jammontaw għal EUR 1.8 biljun u huma ssupplimentati b'fondi ġodda mill-Istati Membri tal-UE u donaturi oħra. Il-Fond Fiduċjarju tal-UE se jkun qiegħed jikkumplimenta l-għajnuna għall-iżvilupp li diġà teżisti mill-UE u l-Istati Membri tagħha għall-Afrika li tammonta għal aktar minn EUR 20 biljun kull sena u li għandha l-għan li tappoġġa t-tkabbir ekonomiku inklużiv u sostenibbli. Kumplessivament, l- assistenza tal-UE se twieġeb għall-aspirazzjonijiet tal-popli tar-reġjuni, filwaqt li tindirizza l- motivazzjonijiet li jħeġġuhom jimmigraw għal raġunijiet ekonomiċi kif ukoll l-għeruq ta' dak li jikkawża l-migrazzjoni u l-ispostament imġiegħla. Lista ta' donaturi u ta' kontribuzzjonijiet f'ordni alfabetiku (fid-12 ta' Novembru 2015): see attachment Kuntatti mal-istampa: MT Lista ta' donaturi u ta' kontribuzzjonijiet.pdf Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Fond_Fidu_jarju_ta__Emer_enza_tal-Unjoni_Ewropea_g_all-Afrika.pdf